C 285/4
HU
Az Európai Unió Hivatalos Lapja
2023.8.14.
5.
A tanácsadó bizottság (15 tagállam) egyetért a Bizottság értékelésével, miszerint a bejelentett ügylet valószínűleg nem fogja jelentősen akadályozni a tényleges versenyt az Activision Blizzard AAA kategóriás lövöldözős konzolos videojátékok forgalmazóinak célzott kizárásából eredő vertikális, nem koordinatív hatások miatt, amelyek az összefonódással létrejött vállalkozás célzott, teljes vagy részleges inputkizárási stratégiájának eredményeként az Activision Blizzard AAA kategóriás lövöldözős konzolos videojátékaihoz való hozzáférés korlátozásával vagy lerontásával keletkeznek.
6.
A tanácsadó bizottság (15 tagállam) egyetért a Bizottság értékelésével, miszerint a bejelentett összefonódás valószínűleg jelentősen akadályozná a tényleges versenyt az Activision Blizzard konzol- és PC-játékok kínálatának az összefonódással létrejött vállalkozás által történő kizárása által a játékstreaming-szolgáltatást nyújtó, konzol- vagy PC-alapú videojátékokat forgalmazó rivális forgalmazók célzott kizárásából eredő vertikális, nem koordinatív hatások miatt.
7.
A tanácsadó bizottság (15 tagállam) egyetért a Bizottság értékelésével, miszerint a bejelentett összefonódás valószínűleg jelentősen akadályozná a tényleges versenyt a PC operációs rendszerek piacán az Activision Blizzard játékai és a Microsoft játékai felhőalapú játékstreaming-szolgáltatásokon keresztül történő terjesztésének a Windows operációs rendszerhez való kötéséből eredő konglomerátumhatások miatt.
Kötelezettségvállalások 8.
A tanácsadó bizottság (12 tagállam) egyetért a Bizottság következtetésével, miszerint a bejelentést tevő fél által 2023.
április 20-án felajánlott fogyasztói licenc és a streamingszolgáltatói licenc megszünteti i. az Activision Blizzard konzol- és PC-játékokat forgalmazó, felhőalapú játékstreaming-szolgáltatásokat kínáló rivális forgalmazók szolgáltatóinak inputkizárását, amely abból ered, hogy az összefonódással létrejött vállalkozás kizárja az Activision Blizzard konzol- és PC-játékainak kínálatát, valamint ii.
az Activision Blizzard játékainak és a Microsoft által a Windows operációs rendszerhez felhőalapú játékstreaming-szolgáltatásokon keresztül nyújtott játékok forgalmazásának összekapcsolásából eredő konglomerátumhatásokat.
1 tagállam nem ért egyet.
2 tagállam tartózkodik.
9.
A tanácsadó bizottság (12 tagállam) egyetért a Bizottsággal abban, hogy – a bejelentő fél által 2023.
április 20-án felajánlott végleges kötelezettségvállalások maradéktalan teljesítése esetén – a bejelentett ügylet valószínűleg nem akadályozza jelentősen a tényleges versenyt a belső piacon vagy annak jelentős részén.
1 tagállam nem ért egyet.
2 tagállam tartózkodik.
A belső piaccal és az EGT-megállapodás érvényesülésével való összeegyeztethetőség 10.
A tanácsadó bizottság (12 tagállam) egyetért a Bizottsággal abban, hogy az összefonódás-ellenőrzési rendelet 2. cikkének (2) bekezdésével és 8. cikkének (2) bekezdésével, valamint az Európai Gazdasági Térségről szóló megállapodás (2) 57. cikkével összhangban a tervezett ügyletet a belső piaccal és az Európai Gazdasági Térségről szóló megállapodás érvényesülésével összeegyeztethetőnek kell nyilvánítani.
1 tagállam nem ért egyet.
2 tagállam tartózkodik.
(2) HL L 1., 1994.1.3., 3. o.